
Evelyn Wever-Urves 


PROME MINISTER 


— Evelyn Wever - zn na inicio di WE 2023: 


“BO TA MIDI PROGRESO DI UN PAIS ORA BO 
MIRA SU MUCHANAN TA PROGRESA” 


Hopi exito na tur cu ta RSS 


Diabierna a tuma luga e ceremonia oficial di inicio di Weganan 
Escolar (WE) 2023. Prome Minister Evelyn Wever - Croes a hiba 
palabra na e ocasion yamando tur esnan presente bon bini y 
deseando tur cu ta participa exito. Entre e invitadonan presente 
tabata Presidente di Parlamento Edgar Vrolijk, miembronan di 
Parlamento di Aruba, Minister di Deporte Endy Croes y grupo 
grandi di muchanan hunto cu nan famianan. Premier Wever - 
Croes a haci uzo di e oportunidad pa elogia Minister Croes pa 
su compromiso y trabou duro pa tin continuacion di e WE. 


Prome Minister Evelyn Wever - Croes a expresa cu na Aruba 
hopi biaha ta bon den organisa y cuminsa cu un evento, 
sinembargo ora cu ta bin na continuacion di esakinan, sa mira 
retonan. Aña pasa despues di basta tempo tabatin apertura 
di Weganan Escolar y na e ocasion Minister di Deporte Endy 
Croes a priminti cu ta bay sigui cu e Weganan Escolar. Awe 
hunto cu henter e ekipo conhuntamente cu maestro/a nan y 
tambe scolnan, ta cumpliendo cu nos muchanan y dunando 
continuacion na Weganan Escolar. Prome Minister Wever - 
Croes den nomber di Gobierno di Aruba ta gradici cada un 
persona cu ta haci esaki posibel. 


“Cada biaha cu mi hiba un discurso y mi bisa cu Aruba ta den 
recuperacion pasobra economia ta bay bon, turismo ta bay 
bon, finanza ta bayendo mihor y desempleo ta bahando ta 
berdad. Pero, bo ta midi progreso di un pais ora bo mira su 
muchanan ta progresa y nos muchanan ta progresa mas a 
traves di deporte. Gobierno di Aruba por haci apenas un parti 
di e trabou, ta danki na trabou duro di mayornan, hobennan, 
docentenan, Parlamentarionan, y tur e lidernan den diferente 
actividad deportivo cu ta haci esaki posibel.” 


Premier Wever - Croes a gradici tur cu ta contribui na progreso 
di muchanan, especialmente Minister Endy Croes kende ta un 
persona determina y awe nos tur por gosa di e esfuersonan 
haci. Ohala cu e weganan aki ta hopi exitoso pa cada un cu 
ta participa y ohala cu tin continuacion di Weganan Escolar 
pa hopi tempo mas. Hopi exito pabien y masha danki, Prome 
Minister Wever - Croes a termina bisando. 

Prome Minister Evelyn Wever-Croes: 


PROME MINISTER TA INVITA MUCHANAN DI 
SCOL BASICO PA TA ‘PERIODISTA PA UN DIA’ 


Periodista pa 1 Dia 


En conexion cu Dia di Prensa, y 
mirando e exito di e prome edicion 
di ‘Periodista pa un Dia’ na aña 
2021, Ministerio di Asuntonan 
General a dicidi di organisa e di 
dos edicion di evento aki e afia aki 
tambe. ‘Periodista pa un Dia’ ta un 
proyecto importante pa stimula nos 
muchanan pa un posibel profesion 
den periodismo. 


E afia aki, un biaha mas lo enfoca 
riba nos muchanan di scol basico, 
ofreciendo nan e oportunidad 
pa cera conoci di un manera 
practico kico ta e trabou di un 
periodista. E proyecto lo inicia na 
Juni y lo ta riba cada diabierna, na 
unda 4 mucha lo wordo invita na 
bestuurskantoor pa por haci nan 
preguntanan na Prome Minister. 
E ultimo dia di e conferencia di 7 


prensa hubenil edicion#2, lo trece Scol: 


CONFERENCIA DI PRENSA HU 


BENIL 


Si esaki ta algo cu bo ta haya great, 
skirbi aki bou cua ta e 3 preguntanan cu ABO 
lo kier puntra sra. Evelyn Wever-Croes 


Durante luna di juni, cada diabierna 4 mucha lo wordo invita na 
Bestuurskantoor pa por haci nan preguntanan na Prome Minister. 
Cada siman, un periodista lo papia cu e muchanan tocante e trabou 
di periodismo. Dia 7 di juli lo trece tur e 20 muchanan hunto pa e ultimo 
conferencia di prensa hubenil, edicion #2. 


Klas: | 


tur e 20 muchanan hunto pa asina 


Nomber: 
haya un rondleiding na TeleAruba. \ pas 


Pa esnan cuta interesa pa aplica pa 


Pa participa, yena e formulario riba e link: 


| 
Edad: p 


participa na e proyecto ‘Periodista 

pa un Dia’, por bay na e link: 
https://forms.office.com/r/kXrNkVcebg y yena nan 
informacion y preguntanan cu nan ta haya interesante pa 
puntra Prome Minister. E alumnonan cu a wordo selecta lo 
ricibi un e-mail di confirmacion. 


Ban yuda nos muchanan descubri e periodista den nan y bira 
‘Periodista pa un Dia’. Asina nan ta haya un oportunidad unico 
pa cera conoci cu Prome Minister di nos pais y haci preguntanan 
na e mandatario den e sala di conferencia di Gobierno di Aruba 
durante e di dos edicion di Conferencia di Prensa Hubenil na 
Bestuurskantoor. 

Unsell trends 


MINISTER 


ZEN Td A © 


Dutch Caribbean Agro Visioning Process 


Santa Rosa y Minister di Naturalesa, Sr. Ursell Arends ta 
liderando un iniciativa pa promove e potencial di sector 
primario na Aruba y mehora siguridad di alimentacion den 
Reino Hulandes. Como parti di e esfuerso aki ta organisa e 
conferencia Dutch Caribbean Agro Visioning Process, uniendo 
Gobernantenan di hermana islanan Corsou, Boneiro, Saba, 
St. Eustasius y St. Maarten. E evento tin como meta pa fortifica 
lasonan y crea un plan concreto pa cooperacion den e sector 
primario. 


E conferencia agricola lo toca diferente tema entre otro 
miho practicanan, posibilidadnan financiero pa sostene 
agricultornan, evaluacion di maneho existente y esfuersonan 
pa inculca balor pa agricultura, pa medio di programa escolar 
cerca nos muchanan. Door di comparti experiencianan y 
conocemento, e dignitarionan y participantenan ta busca 
strategianan innovativo pa duna sector primario un empuhe. 


E Ministernan y representantenan bishitando Aruba lo haya un 
recorido di varios proyecto di sector primario. Esaki ta inclui un 
bishita na e proyecto escolar di agroforestry na Prinses Amalia 
Basisschool, cria di cabrito y apicultura, esta cuido di abeha. 
Ademas, lo haya e oportunidad di conoce tecnica innovativo di 
hidroponico y introduccion di especie hibrido di pitaya. 


E conferencia lo culmina dia 2 di juni 2023 cu un acuerdo pa 
e implementacion di un plan di accion pa cooperacion entre e 
islanan den Reino, cu un enfasis riba siguridad di alimentacion. 
E acuerdo lo sirbi como un guia pa futuro esfuersonan den 
cada Pais pero tambe pa colaboracion entre islanan. 


Aunke e evento ta limita pa dignitarionan y representantenan, 
e resultadonan di e conferencia lo ser presenta y discuti cu 
cunukeronan y stakehoders local. Den e manera aki por haya 
e punto di bista di agricultornan, segurando cu esfuersonan 
colectivo ta alinea cu e necesidadnan di e sector primario y 
tumando decisionnan inclusivo. Hunto por tin crecemento pa 
medio di colaboracion. 


Minister Ursell Arends ta extende su gratitud na Santa Rosa pa 
e coordinacion di e conferencia pa asina promove e futuro di 
agricultura na Aruba. 

SPEECH MINISTER URSELL ARENDS AT THE DUTCH CARIBBEAN 
AGRICULTURE VISIONING PROCESS CONFERENCE 


Itis an honor to stand before you today 
at this Dutch Caribbean Agriculture 
Visioning Conference. | am delighted 
to see the collective willingness of our 
sister islands and our partners to come 
together for the benefit of our people. 
Today, we have the opportunity to 
discuss and shape the future of our 
primary sector, which holds immense 
importance for our socioeconomic 
structure. 


We are all aware of the challenges we 
face as islands being fully dependent 
on imports, leaving us vulnerable to 
external influences beyond our control. 
The economic upheaval and increased 
cost of living in recent years have 
sparked a vital conversation about the 
significance of food security. 


During my first year in office, | have 
actively observed and taken note of 
the challenges and opportunities our 
primary sector faces. Aruba, being 
the most arid island in the Caribbean, 
must innovate to overcome the lack of 
fertile soil and water. Local producers 
are exploring various avenues such 
as hydroponics, agroforestry, and new 
breeding techniques to adapt and 
thrive in these conditions. 


But let us remember that agriculture 
is not the sole path towards achieving 
higher levels of food security. Aruba 
is also working towards creating 
sustainable fisheries by introducing 
laws and regulations that benefit both 
artisanal fishermen and spear fishers. 


Additionally, we have plans to introduce 
the local GAP certification program to 
ensure quality control by implementing 
standards and guidelines for local 
farmers, ensuring the production of 
safe and high-quality agricultural 
products. 


Lack of knowledge and funding have 
been identified as an obstacle to the 
establishment of a thriving agricultural 
sector. Thus, in collaboration with my 
colleague, Minister Geoffrey Wever 
of Economic Affairs and Sustainable 
Development, we have partnered up 
with private sector initiatives to provide 
support. The Agri-Business Academy 
was established as a way for farmers 
to learn skills in business and financial 
planning. The Agri-Fund is another 
collaborative effort with Qredits Aruba, 
offering individual loans ranging from 
5,000 to 200,000 florins at a reduced 
interest rate of 2%. By investing in our 
primary sector, we aim to foster growth, 
create opportunities, and ensure a 
prosperous future for our communities. 


The previous iteration of the Dutch 
Caribbean Agro Visioning Process in 
October 2022 in Curacao, revealed 
that we all face similar challenges, and 
as sister islands, we can achieve our 
common goals by standing together. 
It is through collaboration, knowledge 
sharing, and leveraging expertise 
from industry experts, academia, civil 
society, and international organizations 
that we will overcome the obstacles 
ahead and seize the opportunities 
presented by a rapidly changing world. 


Today, | am pleased to share with you 
the progress we have made towards 
finalizing the policy note for the primary 
sector for the years 2023-2028. This 
document will serve as a guide to our 
collective vision and mission, which 
are centered around the principles 
of sustainability, innovation, and 
inclusivity. While we have made 
significant strides in shaping our 
policy, we recognize the importance 


of engaging with stakeholders and 
incorporating their valuable input. We 
believe in sitting together and actively 
listening to the perspectives of key 
actors. 


Our commitment to adaptability is 
unwavering. We acknowledge that 
the landscape of agriculture is ever- 
evolving, and we must remain open 
to new ideas and approaches. That 
is why, through this conference, we 
have come together to learn from 
each other, exchange best practices, 
and draw inspiration from successful 
initiatives implemented elsewhere so 
we can strengthen our own policies and 
actions. As we continue the finalization 
process of the policy, we are mindful 
of the importance of having a concrete 
vision. 


The Ministry of Nature's commitment 
to inclusivity extends to involving 
farmers, food producers, consumers, 
and stakeholders in transparent 
and participatory decision-making 
processes. 


Together, we are paving the way for 
a stronger agricultural sector that 
will play a vital role in our economy, 
ensuring the provision of essential 
food for our islands. 

Inconclusion, linviteeachandeveryone 
of you to join us on this transformative 
journey. Let us work hand in hand, 
leveraging our collective knowledge, 
expertise, and resources to build a 
sustainable and prosperous future 
within the kingdom as sister islands. 
With your support, active participation 
and the concrete commitments that we 
make here, finalized in the MoU, | am 
confident that we will succeed. 


Policy is guided by the principles of 


D DI 


Sustainability 


Innovation Inclusivity sE 

Komasa Madre 


MINISTER 


10 obhetonan cu ta conta e historia di Aruba y Corsow 


MINISTER XIOMARA MADURO IMPRESIONA 
CU E PROYECTO DI "20 OBJETOS: UNA 
HISTORIA DE ARUBA Y CURAZAO’ 


Un exposicion cu ta haci un reflexion entre pasado y presente 


Recientemente, Minister di Cultura tabata invitado special na 
e exposicion '20 Objetos: Una historia de Aruba y Curazao', 
caminda cu pa Aruba 10 obheto a wordo exponi na Bogota, 
Colombia. E meta di e proyecto aki ta pa cuminsa cu e 
combersacion di historia di ambos Pais, cuminsando di abou 
bay ariba. 


OBHETONAN EXPONI 

E 10 obhetonan cu a ser exponi pa Aruba ta conta e storia di 
nos Pais. Pa cuminsa, e Violin di Mo Tito cu e tabata usa pa toca 
den grupo di musica folklorico ‘Conhunto Folklorico Arubano’. 
Tambe, e Staf Indjan cu ta conta di nos antepasadonan indjan 
cu tin un importancia intercultural. E Carta pa Gezaghebber cu 
ta conta e storia di sclavitud na Aruba. Otro obheto cu tambe 
a ser exponi ta un Teblachi Spiel, representando con e ser 
femenino aki na Aruba tabata biba y ta mustra e feminidad 
cu tabata tin den e temporada di Lago cu a trece prosperidad 
economico y cu a influencia e idealnan di beyesa riba nos isla. 


Un Holoshi di Boto tambe a forma parti di e exhibicion aki 
contando e storia di con den añanan 60 y 70, Aruba tabata 
un di e exportadornan di koffie mas grandi na mundo e tempo 
ey. Un obheto tambe cu sigur no tabata falta tabata un Boter 
di Bols, cu ta simbolisa e importancia di Latino America pa e 
Hulandesnan pa e materia prima y oportunidadnan comercial. 
Lele, un palo di hala funchi, tambe a keda exhibi pa asina 
mustra e tradicion culinario di nos pais. Otro obheto tabata e 
Abacus, cu temponan aya tabata wordo usa pa haci calculo 
ora cu tabata haci negoshi. Un casuela tambe a keda exhibi cu 
antes tabata wordo usa pa traha pan bati cu ta un plato tipico 
di nos Pais. Finalmente, e Carnival Head Piece no tabata por a 
falta, dunando honor na e celebracion mas grandi di e cultura 
di nos Pais. 


1@@OPHETO 


2 RICE, A 
0 objetos: una historia de Aruba y Curazao 


Minister Maduro ta gradici Embahador di Reino Hulandes 
na Colombia pa e invitacion y ta felicita Joeri Oltheten cu ta 
e curator y ta lidera e proyecto aki, Renwick Heronimo cu 
ta e curator di Aruba, Prins Bernhard Cultuurfonds y tambe 
Fundacion Museo Arubano pa un exposicion exitoso cu a duna 
honor na locual cu ta di nos. 

Geoffrey Wever 


MINISTER 


k 


OMPLETA E CURSO 


Interes tabata grandi pa e di tres edicion di Finansas Den 
Mi Hogar, e biaha aki na Oranjestad. Despues di 4 sesion 
cu a enfoca riba con pa maneha bo finansas personal, e di 
tercer grupo di participante a ricibi nan certificado pa e curso 
Finansas den mi Hogar. E proyecto Finansas Den Mi Hogar a 
wordo organisa y financia door di Minister di Economia Minister 
Geoffrey Wever y desaroya y duna door di Fundacion Plan di 
Bida. 


E siguiente districto pa e curso Finansas den mi Hogar lo ta 
Savaneta. Registracion ta completamente gratis, pero cupo ta 
limita. Pa mas informacion por tuma contacto cu Fundacion 
Plan di Bida na telefon 5688848 of email finansasdenmihogar@ 
gmail.com 


Un decision pa cumpra of spaar of ambos, tin un impacto riba 
bo cartera, awe y den futuro. Tur dia nos ta tuma decisionan cu 
ta afecta nos cartera. Awe bo por fia pa cumpra un wasmachine 
of realisa e biahe di bo sofio pero cu e realidad cu tur luna y 
pa un periodo defini, un parti di bo budget ta bai pa paga e 
fiansa. E debe ta pone un presion extra tur luna riba bo cartera. 
E situacion lo bira preocupante si bo gastonan ta mas hopi 
cu bo entrada. Un sondeo di Banco Central di Aruba “The 
Financial Wellbeing Household Survey 2021” ta indica cu na 
Aruba 3 for di 10 hogar ta gasta mas di nan entrada tur luna. 
E desaroyo preocupante aki ta mustra e necesidad di brinda 
mas informacion con pa maneha nos cartera mas consciente. 


Finansas den mi Hogar ta un curso di educacion financiero 
cu ta consisti di 4 sesion cu tema manera con pa spaar, kico 


"FINANSAS DEN MI HOGAR" 


> Fi | 3 | 
E 


lo pasa ora no por paga debe mas, e importancia di tin meta 
den bida y kico ta e distincion entre luho y prioridad segun bo 
entrada. E curso lo wordo duna den tur districto. E prome curso 
a tuma lugar Paradera, despues na San Nicolas y awor tabata 
e turno pa e tercer grupo di ciudadano ricibi nan certificado den 
districto di Oranjestad. 


Minister Geoffrey Wever ta gradici cada ciudadano cu nan 
participacion, un participacion cu sigur lo contribui na nan 
desaroyo y bienestar personal y ta gradici Fundacion Plan di 
Bida pa e manera excellente cu nan a duna e curso aki. 


"E interes y participacion di nos ciudadanonan na e cursonan 
ta mustra cu educacion financiero ta importante y un necesidad 
y ta p'esey tambe mi maneho ta pa ofrece esaki gratis na tur 
participantenan y asina duna un apoyo grandi na nan desaroyo 
y desaroyo di nos comunidad y pais", segun minister Geoffrey 
Wever. 

MINISTER 


MINISTER ENDY CROES A REUNI CU SRA. INGE 
LA HAYE RIBA EXPANSION DI DE SCHAKEL 


Diahuebs ultimo, Minister Endy Croes a reuni cu directora di De 
Schakel Sra. Inge La Haye y miembro di directiva Sr. Sudesh 
Manichand. De Schakel a haci peticion pa expansion di e scol. 
Esaki ta den plan di e scol pa basta tempo caba. Gobierno di 
Aruba mester tene na cuenta e condicionnan den Landspakket 
y e exigencia di CAFT pa corta primordialmente den “goederen 
en diensten”. Alabes ta trahando riba un plan van aanpak pa 
e 13 recomendacionnan di e Doorlichtingsrapport. Minister 
Endy Croes a pidi un poco mas espacio pa esaki. 


A traves di Universidad di Aruba ta bay haci un estudio den e 
proximo lunanan pa trece dilanti e cantidad di alumnonan cu 
tin na Aruba y e cantidad di lokaal cu tin disponibel na Aruba 
actualmente den contexto. A base di e estudio aki, yega na un 


ASUSPRO 


conclusion si tin espacio pa por expande mas scol na Aruba. 
Den futuro cercano ora cu gobierno ricibi e rapport final por 
continua cu e discusionnan di posibel expansion di e scolnan. 
Tin varios peticion pa traha mas edificio di scol. Na e momento 
aki, gobierno no por a yega na un compromiso ainda. 


Concluyendo, Minister Endy Croes a enfatisa cu e tabata un 
reunion interesante y ta gradici directora di De Schakel Sra. 
Inge La Haye pa tur conseho y tips hopi valioso riba e tematica 
di ensefiansa en general. Minister Endy Croes a enfatisa cu 
Sra. La Haye tin un pasion enorme pa ensefiansa y ta aplaudi 
esey. Hunto lo sigui traha di cerca cu tur schoolbestuur pa trece 
e miho solucionnan pa ensefiansa di Aruba den su totalidad. 

Minister Endy Croes: 
ENTRO DI ALGUN LUNA STICHTING HUNTO 


Diamars mainta, Minister Endy Croes conhuntamente 
cu coleganan Minister President Evelyn Wever-Croes, 
Minister Rocco Tjon, Parlamentario Sra. Darlaine Guedez- 
Erasmus, y ekipo di profesionalnan di e veld social a haci 
un bishita na e edificio nobo di Stichting Hunto na Dakota 
pa haya un bista di e trabou y avansenan. Manera ta conoci 
na luna di augustus di 2022, a pone e prome piedra pa e 
construccion. Den e edificio lo ubica Fundacion pa Maneho 
di Adiccion di Aruba (FMAA) y Sociaal Psychiatrische 
Dienst (SPD), pa asina alinia e procesonan mucho mas 
miho y eleva e calidad di cuido cu ta brinda na comunidad 
di Aruba den cuadro di salud mental y adiccion. Ambos 
organisacion a mira e necesidad pa haci e cuido cu cada un 
ta brinda mas accesibel y alabes enfoca riba e clientenan 
cu tin un “dubbele diagnostiek” cu atencion specifico pa 
mucha-, hoben- y adultonan. E vision ta pa percura cu e 
clientenan por rehabilita y reintegra den comunidad. 


Minister Endy Croes a expresa di ta hopi contento di por 
a mira e avancenan y cu dentro di dos pa tres luna e 
edificio ta completamente cla y operacional. E edificio 
di Stichting Hunto ta situa memey di tres scol, caminda 
por duna asistencia desde mucha caba. Pa e vision 
aki, Minister Endy Croes ta felicita e Raad van Bestuur, 
directornan y tur esnan cu a bini hunto pa haci e proyecto 
aki un realidad. Palabra di felicitacion pa tur esnan den e 
veld cu ta traha incansablemente pa brinda ayudo na tur 
e personanan den comunidad cu tin un of otro problema 
di salud mental. Minister Endy Croes ta felicita colega 
Minister Rocco Tjon y ekipo cu ta trahando duro pa bin 
cu solucion pa problema di salud mental y adiccion na 
Aruba. Esaki sigur ta un bunita proyecto di Gabinete 
Wever - Croes Il. 

Minister Endy Croes: 


MINISTERIO DI DEPORTE, GOBIERNO DI ARUBA HUNTO 
CU AVB, FIFA Y LOTTO PA DEPORTE LO INVERTI DEN 


POYECTO DEPORTIVO MULTIFUNCIONAL NA BUBALI 


Dialuna atardi, den un esfera ameno Minister Endy Croes a 
reuni cu directiva di Fundacion Bubali Sport Complex (FBSC). 
Presente na e reunion tabata Sr. Victor Hoek, Sr. Ryan Figaroa 
y Sr. Gregory Fung A Fat. Directiva di FBSC a presenta y 
duna informacion actualisa na e Mandatario di Deporte di e 
masterplan pa desaroya e tereno di Bubali. E masterplan ta 
encera un veld di futbol, veld di softball y un mini veld di futbol. 
Fundacion Bubali Sport Complex a wordo funda dia 18 di 
december 2019. Meta principal di e FBSC ta e infrastuctura di 
e tereno di Bubali pa construi, mantene y maneha e Facilidad 
Deportivo Social. Tambe, pa logra converti e tereno di Bubali 
den un compleho caminda por practica diferente tipo di 
deporte, concentrando riba futbol. Hunto cu e fundacion tin 
un comision grandi cu ta duna conseho riba diferente tereno. 
Un luga bunita, safe, caminda grandi y chikito por disfruta den 
famia. SV Bubali tin alrededor di 250 miembro for di mucha te 
adulto cu ta haci uzo di e club. 


Despues di e pandemia, a parti e proyecto den diferente fase 
pa por sigui avansa. Fase 1A: a pone luznan LED, ainda falta 
algun detaye pa termina e fase aki. Fase 1B: lo bira e veld di 
futbol, turf y heki rond y fase 1C: tribuna. Directiva di FBSC 
tabata desea di haya claridad di kico por ta e rol di Gobierno 
di Aruba of Lotto pa Deporte pa nan por haya nan aporte pa 
proyecto aki. Minister Endy Croes a indica cu siman pasa 
representante di FIFA tabata na Aruba pa un “site inspection” 


di e stadion na Dakota. FIFA por a mira cu Gobierno di Aruba 
ta comprometi pa drecha e stadion di cual cu FIFA lo cuminsa 
aloca fondonan pa Arubaanse Voetbal Bond (AVB). A traves 
di AVB, FBSC lo haya placa pa inversionnan substancial pa 
proyecto e.o. veld di yerba y tribuna cual ta primordial den e 
momentonan aki. Minister Endy Croes a compromete cu di parti 
di Ministerio di Deporte y Gobierno di Aruba den colaboracion 
cu AVB, FIFA y Lotto pa Deporte lo percura pa nan por logra 
e sofio aki. Concluyendo, Minister Endy Croes a indica cu e 
tabata un bon reunion. Sigur e ta un aporte hopi positivo pa e 
vision cu Minister Endy Croes tin di engrandece deporte door di 
crea infrastructura pa asina brinda e hobennan e oportunidad 
pa practica deporte y kita nan for di caya. 


BUREAU RAMPENBESTRIJDING ARUBA (BRA) TA 
ANUNCIA PRONOSTICO PA TEMPORADA DI HORCAN 


Mirando cu temporada di horcan ta acercando, Burreau 
Rampenbestrijding Aruba (BRA) ta anuncia pronostico pa loke 
ta temporada di horcan 2023. BRA ta indica di por spera 12 pa 
17 tormenta den e zona di Atlantico cu posibilidad di entre 5 pa 
9 horcan. Di e cantidad aki ta premira un posibilidad di 1 pa 4 
horcan cu lo ta den e categoria di 3-5. 


E nombernan di e horcannan pa temporada 2023 ta Ariene, 
Bret, Cindy, Don, Emily, Franklin, Gert, Harold, Idalia, Jose, 
Katia, Lee, Margit, Nigel, Ophelia, Phillipe, Rina, Sean, Tammy, 
Vince y Whitney. 


BRA ta pidi comunidad di Aruba pa sea alerta durante e 
temporada aki y cuminsa prepara trempan. Pa mas informacion 
por subi e pagina di Facebook di Bureau Rampenbestrijding 
Aruba. 


Bureau Rampenbestrijding 
ARUBA 

CONFERENCIA DI PRENSA HUBENIL 


EDICION #2 


— 
Telearuba 


Bo kier ta un Periodista 
pa un dia? 


Si esaki ta algo cu bo ta haya great, 
skirbi aki bou cua ta e 3 preguntanan cu ABO 
lo kier puntra sra. Evelyn Wever-Croes 


Durante luna di juni, cada diabierna 4 mucha lo wordo invita na Bestuurskantoor pa 

por haci nan preguntanan na Prome Minister. Cada siman, un periodista lo papia cu 

e muchanan tocante e trabou di periodismo. Dia 7 di juli lo trece tur e 20 muchanan 
hunto pa e ultimo conferencia di prensa hubenil, edicion +2. 


i [=] ON Scol: | 


Klas: 


Nomber: Edad: 


m => Registra na e link: https://forms.office.com/r/kXrNkVcebg 


Diaranson 31 Mei 2023 


CONFERENCIA DI PRENSA HUBENIL 
E 


‘BP EDICION #2 Telearuba 
i 


Si esaki ta algo cu bo ta haya great, 
scan e QR code of bay na e link y Registra. 


È d = | | 


Durante luna di juni, cada diabierna 4 mucha lo wordo invita na 
Bestuurskantoor pa por haci nan preguntanan na Prome Minister. 
Cada siman, un periodista lo papia cu e muchanan tocante e trabou di 
periodismo. Dia 7 di juli lo trece tur e 20 muchanan hunto pa e ultimo 
conferencia di prensa hubenil, edicion #2. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


